Beszámoló a Békés megyei Fogathajtó szakág 2021. évi munkájáról

A 2021-es év is bizonytalanul indult, mivel nem lehetett tudni, hogy a pandémia miatt, hogy fognak alakulni a versenyek. Kevés megyei klub merte bevállalni a versenyrendezést ebben az évadban. A megyei fogatszakág ezen helyzethez igazodva elkészítette a 2021 évi versenyszabályzatát C kat. és a 2020 évi megyei bajnoki kiírást, melyet az idén is Gyeraj Mihály emlékére irtuk ki. A szabályzatok a bekeslo.hu oldalra a versenyidőszak előtt időben felkerültek. A Facebook oldalon a Lovasok csoportban is nyilvánosságra hoztuk.

Az első verseny az Újkígyósi Lovasnappal kezdődött 202.07.03-án CAN-C kategóriában Póni kettesfogat , Egyesfogat és kettesfogat versenyszámokkal, ez egyben a Bajnoki forduló első helyszíne volt.

A bajnokság második helyszíne a XXI. Eleki fogathajtó verseny volt 2021.08.08.-án. Szinvonalasan megrendezett versenyen 30 fogat részvételével bonyolódott le a forduló.

A 2021. 08.20.-án Orosházán megrendezésre került Hagyományos Lóverseny keretében került átadásra az Egyes fogatok és a Póni kettesfogatok megyei Bajnokságának Döntője.

Az Egyesfogatok megyei BAJNOKA Kiss Fanni lett, második helyezett Fülöp Adrienn, harmadik helyezett Szabó Alexandra. A Póni kettesfogatok megyei Bajnoka lett Greksza Gergő. Második helyezett Sztójka Mihály és harmadik helyezett Németh Zsolt Ervin.

2021. 09.11.-én Sarkadon került megrendezésre a Nemzeti Vágta előfutama és a megyei bajnokság harmadik helyszíne volt. A kettesfogatok versenyében 12 fogat állt starthoz.

2021. szeptember 26.-án Békéscsabán került megrendezésre a Gyeraj Mihály emlékére kiírt kettesfogatok megyei Bajnokság Döntője és egyben a Bajnokavatás is. 2021-ben Tóth Attila lett a megyei Bajnok. Második helyen végzett Kiss Zoltán és harmadik helyen Makoviczki Richárd végzett. 2021. október 16.-án Hortobágyon ők képviselték megyénket a C kategóriás Kettesfogathajtó Magyar Bajnokságon. Békés megye csapata a megyék versenyében 5. helyen végzett , szép eredmény hisz 18 megye indult! Az egyéni indulási listán Tóth Attila 13, Kiss Zoltán 21, és Makoviczki Richárd 42 helyen végzett.

Büszkék vagyunk a teljesítményükre és gratulálunk versenyzőinknek.

Egyben a Békés megyei Lovasszövetség és a Fogatszakág nevében szeretnénk megköszönni azon versenyzőknek is, akik az országos versenyeken öregbítették megyénk hírnevét, továbbá a versenyrendezőknek és segítőknek is az egész évi munkájukat.

Sikeres további felkészülést és eredményben gazdag 2022-es versenyszezont kívánunk.

Békéscsaba. 2022. február 28.

Fábián Katalin, Demkó Zsolt

Békés megyei Lovasszövetség Fogatszakág